尧难宗
参考资料

↑  冯鑫, , 《许昌学院学报》 (06期), 2021年, (06期): 84–93  [2022-07-16], （原始内容存档于2022-07-16）
↑  《魏书·卷四十二·列传第三十》：奋弟难宗，武定中，征西将军、南岐州刺史、征羌县开国伯。
↑  《北史·卷三十一·列传第十九》：受禅日，尧难宗染赤雀以献。帝寻知之，亦弗责也。
↑  《北齐书·卷十六·列传第八》：五年二月，诏征韶讨之。既至，会梁将将严超达等军逼泾州；又陈武帝率众将攻广陵，刺史王敬宝遣使告急；复有尹思令众万余人谋袭盱眙。三军咸惧。韶谓诸将曰:“自梁氏丧乱，国无定主，人怀去就，强者从之。霸先等智小谋大，政令未一，外托同德，内有离心，诸君不足忧，吾揣之熟悉矣。”乃留仪同敬显俊、尧难宗等围守宿预，自将步骑数千人倍道赴泾州。
↑  《陈书·卷一·本纪第一》：三月戊戌，齐遣水军仪同萧轨、厍狄伏连、尧难宗、东方老、侍中裴英起、东广州刺史独孤辟恶、洛州刺史李希光，并任约、徐嗣徽等，率众十万出栅口，向梁山，帐内荡主黄丛逆击，败之，烧其前军船舰，齐顿军保芜湖。
↑  《南史·卷九·陈本纪上第九》：三月戊戌，齐遣水军仪同萧轨、库狄伏连、尧难宗、东方老、侍中裴英起、东广州刺史独狐辟恶、洛州刺史李希光并任约、徐嗣徽、王僧愔等众十万出栅口，向梁山，帐内荡主黄丛逆击，败之，烧其前军船舰。
↑  《资治通鉴·卷一百六十六》：戊戌，齐遣仪同三司萧轨、库狄伏连、尧难宗、东方老等与任约、徐嗣徽合兵十万入寇，出栅口，向梁山。陈霸先帐内荡主黄丛逆击，破之，齐师退保芜湖。
1 2 3  《汉魏南北朝墓志汇编》：齊故開府儀同三司中書監征羌縣開國侯堯公墓誌銘」君諱峻，字難宗，上黨長子人也。自榮光出塞，景星流翼，綠字臨壇，黃雲蓋斗，赤龍表三」河之符，玄龜挺五精之運\，功格區宇，民莫能名。祖相州，允武允文，為瑚為璉。父常，侍郎，」問令望，如珪如璧。君稟五岳之粹靈，含三辰之秀氣，角立傑出，孤飛獨遠。正光之末，政」出多門，山坼海飛，神亡鬼哭，自卿自相，稱帝稱王，羽檄朝馳，權烽夜起，荊蠻外叛，獯羯」內侵。于時君遂獎率同心，應斯占募，破茹茹於雁塞之下。永安二年，釋褐開府參」軍事。三年，破野頭侯豆陵步蕃等，蟻附蜂起，叛󽕰并肆，摧枯拉朽，實君之力，普太年中，」劉助擾攘，遊魂幽薊，私署位號，擅立君臣。君與兄雄戮力均心，登時擒剿。其年與兄共」舉定州，來相攀附。神武皇帝嘉其忠烈，除鎮遠將軍，右箱直寢。爾朱兄弟未識天機，」反拒白馬之關，翻塞飛孤之道，涉河右轉，遂届韓陵。君乃組甲厲兵，合什為伍，投石拔」距，先鳴後殿。永熙失馭，委柄霄人。君既侍官，常倍輦轂。己君母兄在晉，敕徙南陽。及」罪竄南巢，政歸西伯，始展蓼莪之悲，方申鶺鴒之感。帝嘉迺誠\，尋被敕行東荊州事。」天平元年袞州刺史樊子鵠，馳傳西通，縈城北抗。大都督婁昭受脤專征，星言電掃。君」式總戎規，親當矢石，生禽南青州刺史大野胡野拔等，轞送晉陽。尋除輔國將軍，持節」東郡太守，當郡都督。武定元年，以邙山之勳，除使持節南岐刺史，賜母趙南陽郡君，仍」趙南陽郡君，仍除主衣都統、征羌侯。六年破侯景，取玄瓠之勳，除征西將軍、征羌縣開」國子，食邑三百。白魚入舟，黃龍出井，金木迭革，文質相法，始垂衣裳，方申捐讓。君於爾」日獻赤雀焉。褒績酬庸，除開府儀同三司。陸法和嬴糧擁眾，觀釁鄢郢，屢有馳檄，願舉」全州。清河王出師江上，以相應接。君總率樓船，親為濟首。尋除使持節懷州諸軍事懷」州刺史。天統中，遇患在第。太上皇帝自幸其第，親相慰撫。吳漢臨終，方延法駕；王霸」□葬，始降鑾轝。比勢論榮，彼猶慚德。方當燮讚台鉉，助調鼎鼐，匹顓頊之重黎，比皇□」之風后。有人無壽，凡百同哀。春秋六十二，大齊天統二年歲次丙戍六月七日遘疾薨」於臨漳縣永福里第。詔贈使持節督趙安平三州諸軍事驃騎大將軍趙州刺」史開府儀同三司中書監開國侯。君少負俠氣，長播雄聲，耿介多才，慷慨有志。雖復孔」明之自比管樂，文和之見匹陳張，何以加也。粵已天統三年歲次丁亥二月壬寅朔廿」日遷葬于鄴城西北七里。不封不樹，恐樊績與寒暑同湮；無記無銘，慮洪名將風塵共」盡。敬鐫玄石，用表前脩，題美窮泉，方傳後裔。迺為銘粵：」陶唐已降，仁義聿興，系流玄扈，原永丹陵。則天為太，無德而稱，自時厥後，纓黻相仍。義」乃德輿，忠唯禮柄，展矣君子，職思無競。長劍陸離，豐貂晻映，功被絃管，德流歌詠。隨□」華夏，預披荊棘，每附龍鬚，恒依鳳翼。方廓八表，終遊九極，控地有期，沖天靡力。風□泉」□，月度山門，白楊霄闇，青松晝昏。石槨易朽，銅劍難存，唯當緗竹，不殞蘭蓀。」
↑  《汉魏南北朝墓志汇编·魏故堯氏趙郡君墓銘》：魏故南陽郡君趙夫人墓誌銘」夫人諱胡仁，南陽苑人也。南陽太守之女，相州刺史平陽公之第六子散騎」常侍之妻。稟公族之洪冑，洞清瀾而激鏡。資性端華，含仁履順。貞規峻節，芳」蘭獨遠。孝恭之稱，起自齠年。幽閑之著，爰發冠歲。加以七德允敷，四教肅明。」故昧寅雞以早興，竟夕烏而不倦。箕帚必先，初未表於顏色；劬勞憘執，終平」生而無慍。食鄰磬誠\，未之儀比。參奇九策，曾何軌述。一見洞曉，萬事精閑。端」凝靜思，明發機神。雖憲英之妙識，罕以論德；昭姬之潔操，詎可秤名。夫人誕」生三子，聲駕一時，咸有王佐之略，命世之才。長子雄，使持節散騎常侍驃騎」大將軍儀同三司城平縣開國公燕瀛青膠徐豫六州刺史都督楊潁楚霍」十州諸軍事司徒公，謚曰武恭公。第二子奮，使持節散騎常侍驃騎大將軍」汾穎兖豫梁五州刺史安夷縣開國公司空公。第三子宗，使持節征虜將軍」東郡太守南岐州刺史主衣都統。劍佩鏗鏘，蟬組陸離，青紫掩映，冠蓋相暉。」當世以為貴盛，縉紳慕其藉甚。羊氏七卿，遠慚世載。袁族五公，近謝羽儀。夫」人自少至耋，孝敬敦睦，長孤撫幼，親加鞠養，好施能贍，去奢就約。凝霜之操，」嚴寒彌厲。九族仰其嘉猷，六姻慕其景行。是以譽滿兩京，聲溢九服。大丞」相中外諸軍事渤海王高，地居戚重，位望尊崇，親慕夫人慈訓，躬展誠\敬。朝」廷標賞，詔曰：輔國將軍岐州刺史難宗母，前以身德子勳，光啟邑號。因諱」陳改理，宜見從。可西荊南陽郡君。庶追大家之號，不獨擅於漢後；賢哉之錄，」豈止記於魏公。夫人年七十八，以武定三年遘疾，薨於第。天子震悼於厥心，」丞相慟情以崩慮。賵贈之禮，有餘恒典。以武定五年歲次丁卯二月戊辰朔」廿九日丙申葬於鄴城西七里之北。左帶漳水五里之西。痛蘭摧於秋旻，傷」桂亡於霜月。追金石之不朽，永傳芳之無歇。乃作銘曰：」猗歟盛烈，照晰夫君，誕生令淑，秉德含仁。肅穆禮敬，言厲溫恂，風儀介操，蔚」彼貞筠。松生標峻，桂性柔芳，清暉早映，緝譽幽房。才同班蔡，望等齊姜，孝至」精感，節義播揚。如風春暢，若月秋明，憘慍之色，何曾暫生。女工婉娩，母德儀」形，謝家恥譽，袁婦慚名。錫圭分土，主爵是加，禮遇綢繆，昇寵暉華。崇庸顯德，」超彼雲霞，日唯慶造，光國隆家。百年無永，萬古同然，虧盈有數，舟壑代遷。玄」房一閉，終此深埏，松楊結霧，丘壟生煙。寒霜曉切，悲風夕起，雲悽代色，人酸」邑里。淑懿云亡，將何仰恃，敬銘餘徽，蘭薰不已。
↑  《汉魏南北朝墓志汇编》：齊故征西大將軍中書監開府儀同三司岐懷二州刺」征羌縣開國伯堯難宗妻萇平郡君獨孤氏墓誌銘」夫人諱思男，代郡平城人也。發系御龍，降祥赤雀，濫觴」激而遂遠，綿瓞積以不窮。學行相仍，衣纓繼軌，備諸前」載，於焉可略。父盛，魏中書侍郎散騎常侍南北部尚書」恒州刺史。獻可替否，并武鍾王；布政褰幃，齊肩賈郭。夫」人稟斯積善，資此淳和，六行茂於髫年，四德成於笄歲。」譽滿閨闈，芳流邦國，爰自高族，作配君子。事上能敬，接」下惟慈，織紝組之工，蘋藻中饋之禮，皆出衿抱，并為模」則。名播六姻，聲光兩姓。及頻歷二蕃，化行南國，調茲鼎味，」袞職有補，德音剋宣，實由內助。聖上嗟美，天保之年，」授建州萇平郡君。所天不幸，既忉蓼莪之篇；良人莫贖，」復綴楊夫之誄。撫育稚孤，脩理家業，恭如有法，嚴如不」猛。雖大被哲賓，享辱逸客，詒事論情，何所多媿。豈謂福」善無驗，禍仁濫及。春秋六十，武平二年七月廿六日卒」於臨漳香夏里。粵以二年十月廿二日祔葬於堯儀同」鄴西漳水北舊塋。懼神光捐遠，桑田或移，式鐫景仁，來」土泉穴。其辭曰：」降瑞開源，握符策命，崇其峻聳，本枝晻映。爰在伊人，本」質餘慶，秉心淵嘿，行巳謙敬。西日易催，東川難保，滿堂」日歇，匪露何早。風凄拱樹，霜凝宿草，鬱鬱佳城，□□天道。
↑  《汉魏南北朝墓志汇编·齊故堯公」妻吐谷渾」墓誌之銘》：故驃騎大將軍開府儀同三司征羌縣開國侯堯公妻吐谷渾墓誌銘」夫人諱靜媚，河南洛陽人也。蓋其長原帶地，崇基極天，共削成而爭高，與」迴復而競遠。雖年代逾往，聲德終傳，載籍垂芳，風流不墜。高祖柴，所謂吐」谷渾國主也。既以雄俊開王西蕃。曾祖頭，汶山公，復以英機建侯東魏。祖」豊，寧西將軍長安鎮將洛州刺史南中郎將汶山公；父仲寶，員外散騎侍」郎；並道茂當時，德流後胤。夫人稟柔和以誕質，資淑善以抽英。風貌若神，」信無慚於洛浦；儀形似畫，亦何媿於巫山。行乃楷模，德唯師範。故幽閑貞」一之操，無儔類以能方；織紝組紃之功，豈言辭所可喻。於是窈窕之望轉」隆，葛簟之德彌紹。加以藝尚彤文，才兼清綺，遒辭超寶釵之作，美韻掩團」扇之篇。及百兩來迎，移天往配，言嬪君子，庀美斯屬。年十七，言適堯氏。時」公勳業既隆，門開黃閣，出蕃入輔，家稱擊鍾。賓客赴之若雲屯，士庶傾之」如風湊。而夫人竭忠言以奉上，盡仁恕以接下，不以富貴而憍，寧以豪華」興傲。莫不慕義忘生，感恩效死，遂使時有五蔥之歌，世致攀轅之戀。斯皆」陰德仰助，豈無功焉。兼以天情儉素，立性謙虛，親執中饋，躬勞紡績。肅肅」展恭，晨敬於姑姊；恂恂逮下，盡忻於娣姪。何止六姻重其德跡，乃實四海」欽其景行。雖伯姬之稱婦禮，敬姜之號母儀，以此言之，詎有慚色。方當陵」處霄漢，從遊太階，享彼遐齡，窮茲寵貴。豈謂福善無驗仁奄及。春秋卌」有七，以天統元年六月三日薨於京師永福里第。粵以三年歲次丁亥二」月壬寅朔廿日辛酉合葬於鄴西漳北負郭七里。懼市朝之易改，冀丹青」以難滅，故述徽猷，傳之泉壤。其詞曰：」洪流淼淼，層構昂昂，既賢既哲，唯公唯王。千年不替，百世其昌，互握金紫，」迭映銀黃。餘祉所鍾，誕茲英淑，四德其舉，六行咸肅。內外用和，閨門以睦，」垂美葛簟，流芳灌木。上德闕配，妙簡良嬪，誰將偕老，言歸若人。習禮無悔，」摛掞日新，如何不弔，奄逐徂輪。錦\衾夜設，繡帳晨開，形既不在，神徒往來。」鏡終委匣，衣會流埃，一言及此，嗚呼哀哉。云徂始爾，儵已三年，辭彼白日，」既此玄泉。兒女號慕，親御流連，百身靡贖，空嗟昊天。天長地久，事促華浮，」如日西逝，若水東流。宿草縈壟，拱木交丘，千春不署，徒勒芳猷。